**ხელშეკრულება IN\_......**

**საგრანტო თანადაფინანსების შესახებ**

**25.11.2019 წ.**

ერთის მხრივ, სსიპ საქართველოს ინოვაციების და ტექნოლოგიების სააგენტო („სააგენტო“) ს/კ 204582521, წარმოდგენილი თავმჯდომარის ავთანდილ კასრაძის სახით და მეორეს მხრივ, შპს ……….“ …………..) წარმოდგენილი მისი დირექტორის ………….. („გრანტის მიმღები“) სახით, ერთად წოდებულნი, როგორც „მხარეები“

იმის გათვალისწინებით, რომ

1. საქართველოსა და რეკონსტრუქციისა და განვითარების საერთაშორისო ბანკს („მსოფლიო ბანკი“) შორის დადებული 2016 წლის 28 მარტის სასესხო ხელშეკრულებით განსაზღვრული “ეროვნული ინოვაციური ეკოსისტემის პროექტის” ფარგლებში, სსიპ - საქართველოს ინოვაციების და ტექნოლოგიების სააგენტო, საქართველოს ეკონომიკისა და მდგრადი განვითარების მინისტრის 2018 წლის 28 თებერვლის #1-1/73 ბრძანების შესაბამისად, ახორციელებს „თანადაფინანსების საგრანტო პროგრამას“
2. გრანტის მიმღებმა საინვესტიციო კომიტეტის 2019 წლის 1 ოქტომბრის დაფინანსების შესახებ საბოლოო გადაწყვეტილების საფუძველზე გაიმარჯვა 2019 წლის საგრანტო თანადაფინანსების კონკურსის მეორე რაუნდში;
3. გრანტის მიმღებმა დააკმაყოფილა თანადაფინანსების გრანტების სახელმძღვანელოთი დადგენილი პირობები (დანართი №1) და სააგენტოს საგრანტო თანადაფინანსების საფუძველზე განახორციელებს დანართი №1-ით გათვალისწინებული პროექტს „ …………………“ („პროექტი“);

ვდებთ წინამდებარე საგრანტო თანადაფინანსების შესახებ ხელშეკრულებას („ხელშეკრულება“) შემდეგზე:

**მუხლი 1. ხელშეკრულების საგანი**

ხელშეკრულების საგანს წარმოადგენს სააგენტოს საგრანტო დაფინანსების საფუძველზე გრანტის მიმღების მიერ საგრანტო თანადაფინანსების „პროექტის“ განხორციელება.

**მუხლი 2. მხარეთა განცხადებები**

2.1 გრანტის მიმღები წინამდებარე ხელშეკრულებაზე ხელმოწერით გამოხატავს თანხმობას, რომ:

ა) სააგენტო უფლებამოსილია გაასაჯაროოს გრანტის მიმღების შესახებ ისეთი, ინფორმაცია, როგორიცაა სახელწოდება, მისამართი, პროექტის შესახებ მოკლე ინფორმაცია, და სხვა რომელიც არ შეიცავს გრანტის მიმღების კომერციულ საიდუმლოებას, გრანტის მიმღები ვალდებულია მის მიერ სააგენტოსთვის მოწოდებული ინფორმაციაზე, რომელიც შეიცავს კომერციულად საიდუმლო ინფორმაციას, მიუთითოს კონფიდენციალურობის შესახებ;

ბ) დაუშვებს სააგენტოს/მსოფლიო ბანკის/ეკონომიკის სამინისტროს წარმომადგენლებს ან/და მათ მიერ დანიშნულ აუდიტორს, ანგარიშების, ჩანაწერებისა და პროექტის განხორციელებასთან დაკავშირებული ყველა დოკუმენტის შემოწმების მიზნით;

გ) უზრუნველყოფს პროექტის განხორციელებას საქართველოში მოქმედი გარემოსდაცვითი კანონმდებლობისა და პროექტისთვის მომზადებული და სააგენტოსთან/მსოფლიო ბაკთან შეთანხმებული ბუნებრივ და სოციალურ გარემოზე ზემოქმედების მართვის გეგმის-ის, ESMP-ის (დანართი 3) (საჭიროების შემთხვევაში) მოთხოვნების შესაბამისად და პროექტის ფარგლებში განხორციელებული საქმიანობის  ამ გეგმის მოთხოვნებთან შესატყვისობის მონიტორინგის განხორციელებას სააგენტოს მიერ;

დ) პროექტის დაწყებიდან 5 წლის განმავლობაში, სააგენტოსთვის უზრუნველყოს შემოსავლების სამსახურის საინფორმაციო ბაზებში არსებული გრანტის მიმღებთან დაკავშირებული საგადასახადო ინფორმაციაზე წვდომის უფლება. მათ შორის, საგადასახადო საიდუმლოების შემცველ ინფორმაციაზე წვდომის უფლება (დღგ-ს დეკლარაცია, საშემოსავლო გადასახადის დეკლარაცია და სხვა).

ე) არ გააფორმებს ხელშეკრულებას ისეთ კომპანიებთან რომლებიც აღრიცხულნი არიან მსოფლიო ბანკის შესყიდვების შავ სიაში. გარდა ამისა მის მიერ მომწოდებლებთან თუ კონსულტანტებთან გაფორმებულ ხელშეკრულებაში ასახავს მსოფლიო ბანკის პირობებს თაღლითობისა და კორუფციის აღკვეთის შესახებ.

2.2 მხარეთა განცხადებები და გარანტიები

ა) გრანტის მიმღები აცხადებს და იძლევა გარანტიას, რომ: ამ ხელშეკრულების ხელმოწერით არ არღვევს კანონისმიერ ან სახელშეკრულებო ვალდებულებებს, ასევე სხვა პირის უფლებებს, მათ შორის ინტელექტუალური საკუთრების უფლებას და ისეთ ვალდებულებებს, რომლის დადგომაც მომავალში წინასწარ არის ან უნდა იყოს განსაზღვრული;

ბ) გრანტის მიმღები აცხადებს და იძლევა გარანტიას, რომ პროექტის განხორციელებისათვის მოპოვებული აქვს ან ასეთი საჭიროების დადგომის შემთხვევაში მოიპოვებს ყველა ნებართვას/ლიცენზიას და გაივლის ყველა სავალდებულო პროცედურას თუკი ასეთის საჭიროებას ითვალისწინებს საქართველოს კანონმდებლობა;

გ) სააგენტო აცხადებს და იძლევა გარანტიას, რომ არ გაამჟღავნებს ისეთ ინფორმაციას, რომელიც გრანტის მიმღების მხრიდან წინასწარი მითითებით შეიცვას კონფიდენციალურ ინფორმაციას. სააგენტოს არ დაეკისრება პასუხისმგებლობა ისეთი ინფორმაციის გამჟღავნებისათვის, რომელზეც გრანტის მიმღებს არ ჰქონდა მითითებული კონფიდენციალურობის შესახებ ანდა მოთხოვნილი არ ჰქონდა სააგენტოს მხრიდან კონფიდენციალურობის დაცვა.

**მუხლი 3. პროექტის ღირებულება და გრანტის ოდენობა**

3.1 პროექტის ჯამური ღირებულება შეადგენს ……….. ლარს („პროექტის მთლიანი ბიუჯეტი“).

3.2 საგრანტო თანადაფინანსება ხორციელდება შემდეგი პროპორციულობით:

ა) სააგენტო აფინანსებს პროექტის ღირებულების არაუმეტეს 50 %-ს, რაც შეადგეს არაუმეტეს ……… ლარს;

ბ) გრანტის მიმღები აფინანსებს პროექტის ღირებულების არანაკლებ 50 %-ს, რაც შეადგენს ………. ლარს. გრანტის მიმღების დაფინანსება არ უნდა წარმოადგენდეს სხვა სახელმწიფო გრანტის სახსრებს.

3.3 სააგენტო ვალდებულია 3.2. მუხლის „ა“ ქვეპუნქტით გათვალისწინებული გრანტი გასცეს დანართი #2-ით განსაზღვრული პროექტის ბიუჯეტის მიხედვით ნაწილ-ნაწილ ყოველკვარტალურ ტრანშებად.

3.4 გრანტის მიმღები ვალდებულია ყოველი ტრანშის წინ დაადასტუროს თანადაფინანსება პროექტისთვის გამოყოფილ სპეციალურ საბანკო ანგარიშზე თანხის დეპონირების დამადასტურებელი დოკუმენტის სააგენტოსთვის წარდგენით. კონკრეტული ტრანშისთვის დეპონირებული თანხა უნდა შეადგენდეს სულ მცირე 3.2. მუხლის „ბ“ ქვეპუნქტით გათვალისწინებულ პროცენტს.

3.5 სააგენტო ვალდებულია 3.2 მუხლის „ა“ ქვეპუნქტით გათვალსწინებული გრანტი გასცეს დანართი #2-ით განსაზღვრული პროექტის ბიუჯეტის მიხედვით შემდეგ საბანკო რეკვიზიტებზე: …………………...

**მუხლი 4. გრანტის სახსრების გამოყენების პირობები**

4.1 გრანტის მიმღები ვალდებულია გრანტის სახსრები გამოიყენოს მიზნობრივად დანართი #1 ის შესაბამისად.

4.2 გრანტის სახსრების გამოყენებისას მიზნობრივი და არამიზნობრივი ხარჯი განსაზღვრულია ინოვაციების თანადაფინანსების გრანტების სახელმძღვანელოს 2.3 ქვეთავით.

4.3 გრანტის მიმღები ვალდებულია აწარმოოს გადახდები უნაღდო ანგარიშსწორების გზით და პროექტის მიზნებისათვის გაწეული ხარჯები მხოლოდ ამ პროექტის მიზნებისთვის გამოყოფილი სპეციალური ანგარიშიდან დაფაროს.

4.4 პროექტის განხორციელების მიმდინარეობისას გრანტის სახსრების არამიზნობრივი გახარჯვის შემთხვევაში, გრანტის მიმღები ვალდებულია სააგენტოს შეტყობინების მიღებიდან 1 კვირის ვადაში პროექტის სპეციალურ ანგარიშზე მოახდინოს გაწეული არამიზნობრივი ხარჯის ოდენობის თანხის დეპონირება. სააგენტო უფლებამოსილია შეაჩეროს დაფინანსება, გრანტის მიმღების მიერ არამიზნობრივი ხარჯის დეპონირებამდე.

**მუხლი 5. გრანტის სახსრებიდან შესყიდვების განხორციელება**

5.1 გრანტის მიმღები ვალდებულია გრანტის სახსრებიდან შესყიდვების განხორციელებისას დაიცვას თანადაფინანსების გრანტების სახელმძღვანელოს მე-3 თავით განსაზღვრული წესები.

5.2 გრანტის მიმღები ვალდებულია მესამე პირებთან, მიმწოდებლთან და კონტრაქტორებთან ხელშეკრულებაში, გაითვალისწინოს პირობა, რომლის მიხედვითაც სააგენტოს, მსოფლიო ბანკს ან მათ მიერ დანიშნულ აუდიტორებს, ექნებათ უფლება, შეამოწმონ სატენდერო წინადადებებთან და მათ საფუძველზე დადებული ხელშეკრულების შესრულებასთან დაკავშირებული ყველა ანგარიში, ჩანაწერი და სხვა დოკუმენტი.

**მუხლი 6. პროექტის განხორციელება**

6.1 პროექტის განხორციელების ვადა შეადგენს …….. თვეს და ათვლა იწყება სააგენტოს მიერ პირველი ტრანშის გადარიცხვის მომენტიდან.

6.2 პროექტის განხორციელებისას, მათ შორის ანგარიშების წარდგენასთან, მონიტორინგის წესებთან, ხარჯვასა და ნაშთებთან დაკავშირებით გამოიყენება თანადაფინანსების გრანტების სახელმძღვანელოს მე-6 თავით გათვალისწინებული წესები.

6.3 პროექტის დანართი #1-ისა ცვლილებისა და პროექტის დასრულების გადავადება, ხდება მხარეთა წერილობითი შეთანხმებით. ბენეფიციარს უფლება აქვს მოითხოვოს პროექტის განხორციელების გადავადება 3.2 მუხლით გათვალისწინებული დაფინანსების გაზრდის გარეშე. სააგენტო უფლებამოსილია არ დააკმაყოფილოს ისეთი ცვლილების მოთხოვნა, რომელიც არ იქნება სათანადოდ დასაბუთებული.

6.4 განხორციელების ვადის ამოწურვის შემდეგ გრანტის მიმღები ვალდებულია სააგენტოს მხრიდან შეტყობინების მიღებიდან 30 დღის ვადაში დააბრუნოს დაუხარჯავი ნაშთი და ასეთის არსებობის შემთხვევაში სააგენტოს ან აუდიტორების მიერ შემოწმების შედეგად აღმოჩენილი არამიზნობრივი ხარჯები.

6.5გრანტის მიმღების მიერ წარმოდგენილ ანგარიშებში აღმოჩენილი დარღვევის/ხარვეზის შემთხვევაში, სააგენტო შეაჩერებს დაფინანსებას გრანტის მიმღების მიერ მის აღმოფხვრამდე. ასეთ შემთხვევაში გრანტის მიმღები ვალდებულია სააგენტოს შეტყობინების მიღებიდან ორი კვირის ვადაში აღმოფხვრას შეტყობინებაში განსაზღვრული ხარვეზი. თუკი აღნიშნულ ვადაში არ მოხდება ხარვეზის გამოსწორება, სააგენტო უფლებამოსილი იქნება შეწყვიტოს წინამდებარე ხელშეკრულება. მე-7 მუხლის შესაბამისად.

**მუხლი 7. ხელშეკრულების ვადა და შეწყვეტის პირობები**

7.1 წინამდებარე ხელშეკრულება დადებულია .... წლის ვადით და მოქმედებს 20... წლის ..........

7.2 წინამდებარე ხელშეკრულება შეიძლება ორმხრივად შეწყდეს მხარეთა პატივსადები საფუძვლების არსებობისას ორმხრივი ინტერესების გათვალისწინებით. ასეთ შემთხვევაში გრანტის სახსრებიდან დახარჯული და სააგენტოს მიერ დადასტურებული, მიზნობრივად დახარჯული სახსრები არ ექვემდებარება სააგენტოსთვის დაბრუნებას. სააგენტოს უბრუნდება ის სახსრები, რომლებიც ხელშეკრულების ორმხრივად შეწყვეტის მომენტისათვის გრანტის მიმღების მიერ არ იყო დახარჯული.

7.3 7.2 მუხლით გათვალისწინებულ შემთხვევაში გრანტის მიმღები ვალდებულია სააგენტოს წარუდგინოს სახელმძღვანელოს 6.2 ქვეთავით გათვალისწინებული ანგარიშები ამავე ქვეთავებში გათვალისწინებული ვადების შესაბამისად.

7.4 წინამდებარე ხელშეკრულება სააგენტოს მიერ შეიძლება შეწყდეს ცალმხრივად, წინასწარ 14 დღიანი წერილობითი შეტყობინების საფუძველზე შემდეგ შემთხვევებში:

ა) გრანტის მიმღებმა საჭიროებისამებრ დროულად ვერ უზრუნველყო პროექტის განხორციელებისთვის საჭირო რესურსები, რაც ასევე გულისხმობს ხელშეკრულების მე-3 მუხლით გათვალისწინებული თანადაფინანსების თანხების დეპონირებას შესაბამის ვადებში.

ბ) გრანტის მიმღებმა ვერ შეძლო დაფინანსების გამოყენება მიზნობრივად, დანართი 2-ში მოცემული ბიუჯეტის შესაბამისად.

დ) გრანტის მიმღებმა ვერ შეძლო პროექტის განხორციელება სათანადო გულმოდგინებითა და ეფექტურობით და თანადაფინანსების გრანტების სახელმძღვანელოთი დადგენილი ინსტრუქციების შესაბამისად (მათ შორის მიაწოდა სააგენტოს მცდარი/ყალბი ინფორმაცია განაცხადის შემოტანის, შეფასების ან განხორციელების ნებისმიერ ეტაპზე, ადგილი ჰქონდა თაღლითობას ან უხეშ გადაცდომას.

ე) გრანტის მიმღებმა ვერ შეძლო განეხორციელებინა პროექტი საქართველოში მოქმედი გარემოსდაცვითი კანონმდებლობის და დანართი 3-ის - ბუნებრივ და სოციალურ გარემოზე ზემოქმედების მართვის გეგმის, ESMP-ის, (ასეთის არსებობის შემთხვევაში) შესაბამისად, და დროულად გაეტარებინა ყველა საჭირო ღონისძიება სააგენტოს მიერ გრანტის მიმღების საქმიანობის დანართ 3-თან შესატყვისობის მონიტორინგის უზრუნველყოფისათვის.

ვ) გრანტის მიმღებმა ვერ შეძლო სათანადოდ დაეცვა სააგენტოს მიერ პროექტის პროგრესის და მისი მიზნების განხორციელების მონიტორინგისთვის საჭირო პროცედურები.

ზ) გრანტის მიმღებმა ვერ შეძლო სათანადოდ დაეცვა ფინანსური აღრიცხვის და მართვის პრინციპები და მოემზადებინა ფინანსური ანგარიშები თანმიმდევრულად გამოყენებული საბუღალტრო აღრიცხვის სტანდარტების შესაბამისად, აგრეთვე ადეკვატურად ვერ ასახა პროექტთან დაკავშირებული ოპერაციები, რესურსები და დანახარჯები.

თ) გრანტის მიმღებმა ვერ უზრუნველყო პროექტთან დაკავშირებული ოპერაციების, სახსრებისა და ხარჯების ასახვა, ფინანსების მართვა და ფინანსური ანგარიშების წარმოება სტანდარტების შესაბამისად.

ი) გრანტის მიმღებმა სააგენტოს მოთხოვნით არ განახორციელა აუდიტი სააგენტოსთვის მისაღები დამოუკიდებელი აუდიტორის მეშვეობით თანმიმდევრულად გამოყენებული აუდიტის სტანდარტების შესაბამისად და ამგვარად ვერ შეძლო სააგენტოსათვის აუდიტირებული ანგარიშების დროულად მიწოდება.

კ) გრანტის მიმღებმა არ მისცა შესაძლებლობა სააგენტოს და/ან მსოფლიო ბანკს, ჩაეტარებინათ პროექტის განხორციელების, მისი მუშაობის, და შესაბამისი ჩანაწერების და დოკუმენტაციის ინსპექტირება. არ მოამზადა და სააგენტოსა და მსოფლიო ბანკს არ მიაწოდა იმგვარი ინფორმაცია, რომელსაც სააგენტო ან მსოფლიო ბანკი დასაბუთებულად მოითხოვდა პროექტის განხორციელებასთან დაკავშირებით.

ლ) გრანტის მიმღებმა არ მოახდინა სააგენტოს ინფორმირება პროექტში განხორციელებულ მნიშვნელოვან ცვლილებებთან დაკავშირებით (მაგ. პროექტის განხორციელებასთან, ვადებთან, პროექტის ბიუჯეტთან, წარმოსადგენ დოკუმენტაციასთან, პროექტის პერსონალთან დაკავშირებით და ა.შ.).

7.5 ამ ხელშეკრულებით გათვალისწინებული ვალდებულების დარღვევის სიმძიმის გათვალისწინებით, სააგენტო უფლებამოსილია ხელშეკრულების ცალმხრივად შეწყვეტამდე შეაჩეროს დაფინანსება. ასეთ შემთხვევაში სააგენტო აცნობებს გრანტის მიმღებს დარღვევის გამოვლენის შესახებ და მოითხოვს შეტყობინების მიღებიდან 2 კვირის ვადაში დარღვევის გამოსწორებას. აღნიშნული ვადის უშედეგოდ გასვლის შემდეგ სააგენტო უფლებამოსილია დაუყოვნებლივ ცალმხრივად შეწყვიტოს ხელშეკრულება.

7.6 ამ მუხლის მე-4 პუნქტით გათვალისწინებული ნებისმიერი საფუძვლით ხელშეკრულების შეწყვეტის შემთხვევაში გრანტის მიმღები ვალდებულია ხელშეკრულების შეწყვეტიდან არაუგვიანეს ორი თვის ვადაში სააგენტოს დაუბრუნოს ის თანხა, რაც საგრანტო დაფინანსების სახით მიიღო სააგენტოსგან. იგივე წესი გამოიყენება, გრანტის მიმღების ინიციატივით ხელშეკრულების ცალმხრივად შეწყვეტისა და პროექტის განხორციელებაზე უარის თქმის შემთხვევაში. ამ მუხლით გათვალისწინებული ორ თვიანი ვადის დარღვევის შემთხვევაში, გრანტის მიმღებს დაეკისრება პირგასამტეხლო ყოველ გადაცილებულ დღეზე დავალიანების 0.01%-ის ოდენობით. პირგასამტეხლოს ჯამური ოდენობა არ უნდა აღემატებოდეს დავალიანების 15%-ს.

**მუხლი 8. მარეგულირებელი კანონმდებლობა და დავების გადაწყვეტის წესი**

8.1 წინამდებარე ხელშეკრულება დადებულია საქართველოს კანონმდებლობის მიხედვით. გრანტის მიმღები გრანტის სახსრების გამოყენებისას, მათ შორის ბუღალტრული აღრიცხვისას და საგადასახადო ვალდებულებების შესრულებისას, ვალდებულია დაიცვას საქართველოს მოქმედი კანონმდებლობა.

8.2 მხარეთა შორის წარმოშობილ ნებისმიერ დავას, რომელიც ვერ გადაწყდება მოლაპარაკების გზით, განიხილავს საქართველოს სასამართლო.

**მუხლი 9. დასკვნითი დებულებები**

9.1 ხელშეკრულებას დანართად ერთვის დანართი №1 „ბიზნეს გეგმა“, დანართი №2 „პროექტის შეთანხმებული ბიუჯეტი“.

9.2 დანართები წარმოადგენს წინამდებარე ხელშეკრულების განუყოფელ ნაწილს.

9.3 ცვლილებები ან/და დამატებები ხელშეკრულებაში შესაძლებელია შევიდეს მხოლოდ მხარეთა ურთიერთშეთანხმებით წერილობითი ფორმით, რომელიც წარმოადგენს ხელშეკრულების განუყოფელ ნაწილს.

9.4 იმ შემთხვევაში, თუ მხარეთა მიერ ნაკისრი ნებისმიერი ვალდებულება გამოცხადდება ბათილად ან ძალადაკარგულად, ეს ზეგავლენას არ იქონიებს სხვა დარჩენილი ვალდებულებების ნამდვილობაზე. მხარეებმა მსგავსი ბათილი ან ძალადაკარგული ვალდებულება უნდა ჩაანაცვლონ სხვა მაქსიმალურად მიახლოებული შინაარსის (არსებითად იგივე ეფექტის მქონე) ვალდებულებით.

9.5 წინამდებარე შეთანხმებით გათვალისწინებული ნებისმიერი სახის შეტყობინება თუ კომუნიკაცია უნდა განხორციელდეს წერილობით ანდა ელექტრონული ფორმით კომუნიკაციის სხვა ისეთი საშუალებით, რომელიც იძლევა ადრესატის მიერ ინფორმაციის მიღების და დადასტურების საშუალებას (მეილების ან სააგენტოს გრანტების პორტალის მეშვეობით). წერილობითი ფორმით განხორციელებული შეტყობინება ჩაითვლება მიღებულად იმ შემთხვევაში, თუ ჩაბარდება საფოსტო კურიერის მეშვეობით მხარის ქვემოთ მითითებულ მისამართზე (ან ამავე პუნქტის შესაბამისად გაგზავნილ შეტყობინებაში მითითებულ მისამართზე) ხელზე ჩაბარების დღეს.

9.6 ხელშეკრულება შედგენილია 2 (ორი) თანაბარი იურიდიული ძალის მქონე ეგზემპლიარად. ერთი გადაეცემა გრანტის მიმღებს, ერთი რჩება სააგენტოსთან.

9.7 ხელშეკრულება ძალაში შედის ორივე მხარის მიერ ხელმოწერისთანავე.

**მხარეთა ხელმოწერები**

**გრანტის გამცემი: გრანტის მიმღები:**

სსიპ - საქართველოს ინოვაციების და …………………

ტექნოლოგიების სააგენტო

თავმჯდომარე დირექტორი

**ავთანდილ კასრაძე ……………………..**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_